كاتدرائية نوتردام (فرنساوى: Notre Dame de Paris)، بالمصرى كاتدرائية ستنا (العدرا) هيا كاتدرائية كاثوليكيه و مقر ابروشية باريس ف شرق من جزيرة المدينة على نهر السين ف قلب باريس التاريخى. يمثل المبنى تحفة الفن والعمارة القوطية اللى ساد القرن الاتناشر لحد بداية القرن الستاشر. و يعتبر من المعالم التاريخية في فرنسا ومثال على الأسلوب الجوثى اللى اتعرف باسم (ايل دوزانس). و كانت مكان رئيسى للأحداث ف رواية (أحدب نوتردام) للكاتب فيكتور هوجو. انشاء المبنى ابتدا فى العصور الوسطى. كاتدرائية نوتردام اتبنت ف مكان أول كنيسة مسيحية في باريس، اللى كانت "بازيليك القديس استيفان" و اللى كانت مبنيه على أنقاض معبد جوبيتير الجالو-رومانى. النسخة الأولانيه من نوتردام كنت كنيسة بديعة بناها الملك شيلديبيرت الاول ملك الفرانكيين سنة 528م. بقت كاتدرائية مدينة باريس في القرن العاشر بشكلها الجوثى. قبة الكنيسة ترتفع 33 متر كنيسة نوتردام في باريس من المبانى الأولانيه في العالم اللى استخدمَت الدواعم الطايره. المبنى ماتصممش فى الأصل بالدواعم الطايره الموجوده حوالين الممر و صحن الكنيسة، لكن تمت اضافتها بعد بدأ البنا. اتحطت تماثيل كدعم للعمود و تنزل منها مية المطر. ومن بين التماثيل دى "الجرجول" المشهوره علشان تصرف مية المطر من المبنا.